**ELŐTERJESZTÉS**

Bonyhád Város Képviselő - testületének 2019. április hó 25. nap

rendes/rendkívüli testületi ülésére

|  |  |
| --- | --- |
| Tárgy: | GESZ intézményvezető megbízása |
| Előterjesztő: | Filóné Ferencz Ibolya |
| Előterjesztést készítette: | dr. Márton Antal aljegyződr. Papp Tünde |
| Előterjesztés száma: | 62. sz. |
| Melléklet: | 3 db |
| Előzetesen tárgyalja: | Humán BizottságPénzügyi és Gazdasági Bizottság |
| Az előterjesztés a jogszabályi feltételeknek megfelel: | Dr. Puskásné Dr. Szeghy Petra jegyző |
| A döntéshez szükséges többség: | egyszerű/minősített |
| Döntési forma: | rendelet/határozat (normatív, hatósági, egyéb) |
| Az előterjesztést  | nyílt ülésen kell/zárt ülésen kell/zárt ülésen lehet tárgyalni |
| Véleményezésre megkapta: | Filóné Ferencz Ibolya polgármester |

**Tisztelt Képviselő-testület!**

Bonyhád Város Önkormányzata a Bonyhádi Gazdasági Ellátó Szervezet intézményvezetőjét a 82/2018. (IV.26.) határozatával egy éves határozott időtartamra bízta meg, mely 2019. április 30-án lejár, ezért az intézményvezetői álláshelyre a testület 28/2019 (II. 14.) számú határozatával pályázatot írt ki, melyet mind a város honlapján, mind a közigállás portálon megjelentettünk a jogszabályi követelményeknek megfelelően.

A közalkalmazottak jogállásáról szóló 1992. évi XXXIII. törvény (a továbbiakban: Kjt.) 20/A. § (1) bekezdés alapján: „A közalkalmazotti jogviszony pályázat alapján létesíthető. Csak olyan közalkalmazottat lehet kinevezni, aki a pályázaton részt vett és a pályázati feltételeknek megfelelt. A pályázatot - törvény eltérő rendelkezése hiányában - a kinevezési jogkör gyakorlója írja ki.” Ugyanezen jogszabályhely (3) bekezdése alapján a pályázati felhívásban meg kell jelölni:

*a)* a munkáltató és a betöltendő munkakör, vezetői beosztás megnevezését,

*b)* a munkakörbe tartozó, illetve a vezetői beosztással járó lényeges feladatokat,

*c)* a pályázat elnyerésének valamennyi feltételét,

*d)* a pályázat részeként benyújtandó iratokat, igazolásokat, továbbá

*e)* a pályázat benyújtásának feltételeit és elbírálásának határidejét.

A Kjt. 20/B. §(1) bekezdés értelmében a magasabb vezető és a vezető beosztás ellátására szóló megbízásra a 20/A. § (1) és (3)-(8) bekezdései alkalmazásával pályázatot kell kiírni. A pályázatot a megbízási jogkör gyakorlója írja ki.

(2) A pályázatban meg kell jelölni, hogy a magasabb vezető, illetve a vezető beosztás ellátására megbízást az kaphat, aki a munkáltatóval közalkalmazotti jogviszonyban áll, vagy a megbízással egyidejűleg közalkalmazotti munkakörbe kinevezhető.

(3) Ha e törvény alapján a magasabb vezető, illetve vezető beosztás ellátásához pályázatot kell kiírni, a pályázatban meg kell jelölni a közalkalmazott által betöltendő munkakört is.

(4) Ha a magasabb vezető, illetve a vezető beosztással történő megbízáshoz közalkalmazotti jogviszony létesítése is szükséges - törvény eltérő rendelkezése hiányában - a kinevezési jogkör a megbízási jogkör gyakorlóját illeti meg.”

A Kjt. 20/A. § (6) bekezdés értelmében: „Jogszabály eltérő rendelkezése hiányában magasabb vezetői beosztásra kiírt pályázat esetén a pályázót a pályázati határidő lejártát követő huszonegy napon belül a kinevezési, megbízási jogkör gyakorlója által létrehozott legalább háromtagú, a betöltendő munkakör feladatait érintően szakértelemmel rendelkező bizottság hallgatja meg, melynek nem lehet tagja - a helyi önkormányzati képviselő-testület tagja kivételével - a kinevezési, megbízási jogkör gyakorlója. A kinevezési, megbízási jogkör gyakorlója a bizottság írásba foglalt véleményét mérlegelve a pályázati határidő lejártát követő

a) hatvan napon belül, vagy

b) első ülésén, ha e jogot testület gyakorolja, dönt a közalkalmazotti jogviszony létesítéséről, illetve a vezetői megbízásról. Egyebekben a pályázat elbírálásának rendjét a munkáltató határozza meg.”

A pályázati kiírásra 1 pályázat érkezett, mely a kiírásnak megfelel. A 3 tagú bizottság a Bonyhádi Közös Önkormányzati Hivatalban 2019. április 3-án ült össze, és alakította ki véleményét, melyben támogatja a pályázót. A pályázat és bizottság jegyzőkönyve a hivatalban megtekinthető.

Kérem a tisztelt Képviselő-testületet döntsön a határozati javaslatról!

**Határozati javaslat**

Bonyhád Város Önkormányzatának Képviselő-testülete, úgy dönt, hogy a közalkalmazottak jogállásáról szóló 1992. évi XXXIII. törvény 20/B. §(1) bekezdése alapján kiírt intézményvezetői pályázat eredményes.

2019. május 1. napjától öt éves határozott időtartamra – 2024. április 30-ig – megbízza Németh Istvánnét (szül.: Filczinger Emőke) a Gazdasági Ellátó Szervezet intézményvezetőjének.

Illetményét a közalkalmazottak jogállásáról szóló 1992. évi XXXIII. törvény (a továbbiakban: Kjt) 66. § szerint az alábbiak szerint állapítja meg:

* fizetési fokozathoz tartozó garantált illetmény 227 273,- Ft;
* garantált illetményt növelő további szakképzési pótlék a Kjt. 66.§ 3) bekezdés a) pontja alapján 15 909,- Ft;
* magasabb vezetői pótlék a Kjt. 70.§ 2) bekezdés a) pontja alapján a pótlékalap 300 %-a, azaz 60 000,- Ft;

illetmény mindösszesen: 303 182,- Ft.

Felkéri a polgármestert a vezetői megbízással kapcsolatos munkáltatói feladatokat elvégzésére.

Felkéri a jegyzőt a változás törzskönyvi nyilvántartásban való átvezetésére.

Határidő: azonnal

Felelős: Filóné Ferencz Ibolya polgármester

Végrehajtásért felel: dr. Puskásné dr. Szeghy Petra jegyző

Bonyhád, 2019. április 11.

Filóné Ferencz Ibolya
 polgármester